99/556/CE: Komission päätös, tehty 20 päivänä heinäkuuta 1999, Ranskassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/473/EY muuttamisesta (tiedoksiannettu numerolla K(1999) 2153) (ETA:n kannalta merkityksellinen teksti)



Virallinen lehti nro L 211 , 11/08/1999 s. 0050 - 0051



KOMISSION PÄÄTÖS, tehty 20 päivänä heinäkuuta 1999, Ranskassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/473/EY muuttamisesta (tiedoksiannettu numerolla K(1999) 2153) (ETA:n kannalta merkityksellinen teksti) (1999/556/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan 2 kohdan, sekä katsoo, että 1) jäsenvaltiot voivat saada hyväksymättömällä alueella sijaitseville kalanviljelytiloille hyväksytyn tarttuvasta vertamuodostavasta kuoliosta (IHN) ja virusperäisestä verenvuotoseptikemiasta (VHS) vapaan kalanviljelytilan aseman, 2) Ranskassa hyväksyttyjen kalanviljelytilojen luettelo vahvistetaan komission päätöksessä 95/473/EY(3), sellaisena kuin se on viimeksi muutettuna päätöksellä 97/227/EY(4), 3) Ranska on toimittanut komissiolle tarttuvan vertamuodostavan kuolion ja virusperäisen verenvuotoseptikemian osalta perusteet hyväksytyn kalanviljelytilan aseman myöntämiseksi muille hyväksymättömällä alueella sijaitseville kalanviljelytiloille sekä kansalliset säännökset, jotka takaavat hyväksynnän ylläpitoa koskevien sääntöjen noudattamisen, 4) komissio ja jäsenvaltiot ovat tutkineet Ranskan näiden tilojen osalta toimittamat perusteet, 5) tästä tutkinnasta käy ilmi, että eräät tilat täyttävät direktiivin 91/67/ETY 6 artiklassa säädetyt vaatimukset; tietyt tilat eivät täytä näitä vaatimuksia erityisesti näytteidenotto-ohjelmien tai infrastruktuurisäännösten osalta, 6) tämän vuoksi direktiivin 91/67/ETY mukaisten tilojen olisi saatava hyväksymättömällä alueella sijaitsevan hyväksytyn kalanviljelytilan asema, 7) nämä tilat olisi lisättävä jo hyväksyttyjen tilojen luetteloon, ja 8) tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/473/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 269, 11.11.1995, s. 31. (4) EYVL L 91, 5.4.1997, s. 33. LIITE IHN:N JA VHS:N SUHTEEN HYVÄKSYTYT RANSKAN KALANVILJELYTILAT 1. Adour-Garonne - Pisciculture de Sarrance 64490 Sarrance ( Pyrénées-Atlantiques ) - Pisciculture des Sources 12540 Cornus ( Aveyron ) - Pisciculture de Pissos 40410 Pissos ( Landes ) - Pisciculture "Les Fontaines d'Escot" 64490 Escot ( Pyrénées-Atlantiques ) - Pisciculture de la Forge 47700 Casteljaloux ( Lot et Garonne ) 2. Artois-Picardie - Pisciculture du Moulin du Roy 62156 Rémy ( Pas-de-Calais ) - Pisciculture du Bléquin 62380 Séninghem ( Pas-de-Calais ) - Pisciculture de Sangheen 62102 Calais ( Pas-de-Calais ) 3. Loire-Bretagne - SCEA "Truites du lac de Cartravers" Bois Boscher 22460 Merleac ( Côtes d'Armor ) - Pisciculture du Thélohier 35190 Cardroc ( Ille-et-Vilaine ) - Pisciculture de Plainville 28400 Marolles les Buis ( Eure et Loir ) 4. Rhin-Meuse - Pisciculture du ruisseau de Dompierre 55300 Lacroix sur Meuse ( Meuse ) - Pisciculture de la source de la Deüe 55500 Cousances aux Bois ( Meuse ) 5. Seine-Normandie - Pisciculture du Vaucheron 55130 Gondrecourt le Château ( Meuse )